Кардиостимуляция

Кардиостимуляция – жүрөктүн кагуу ыргагынын бузулушун атайын прибор – кардиостимулятордун жардамы менен дарылоо ыкмасы. Анын жүрөк кагуусун тездетүүчү жана жайлатуучу жүрөктүн жана тамырдын кагуу ыргагына жараша колдонулат. Кардиостимулятор 2 негизги бөлүктөн – жүрөк булчуңун (миокардды) иштетүүчү электроддон жана энергия булагынан турат. Прибор операция жолу менен туруктуу стимулдоо үчүн электроддор – миокардга, электр булагы курсак, көкүрөк же колтук терисинин астына жайгаштырылат. Кийинки убакта электродду кол же моюн венасы аркылуу жүрөк көңдөйүнө (оң карынчага) орнотуу ыкмасы иштелип чыккан. Электроддун жайгашуусу рентгендик изилдөө менен текшерилип турат. Аны бардык курактагы оорулууга коюуга болот. Бул операция кардиохирург. мекемелерде жүргүзүлөт. Кардиостимуляция жүрөктүн кагуу ыргагы жана кан өткөрүүсү бузулганда жана диагностикалык максатта колдонулат. 
Категория:Медицина
 Колдонулган адабияттар 
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9